Manuel Buján Rivas

Manuel Buján Rivas, nado en Castelló de la Plana cara a 1915, foi un mestre e político español.

 Traxectoria 
Cidadán arxentino. Veciño de Lérez. Estudou Maxisterio na Escola Normal de Pontevedra, rematando en 1935.El Pueblo Gallego, 30-10-1935, p. 13. Pertenceu á Casa del Maestro, da que foi vogal.El Pueblo Gallego, 10-1-1936, p. 12. Foi mestre en Vilanova de Arousa en 1936. Militante das Juventudes Socialistas, colaborou en La Hora.

Co golpe de Estado do 18 de xullo de 1936 estivo no Goberno civil formando parte do Comité de Defensa e formou parte das milicias populares.Pontevedra, catro días de xullo por Xosé Álvarez Castro Posteriormente foi detido. Xulgado polo delito de rebelión en consello de guerra con Víctor Moldes, José Acuña, Claudio Magdalena, Albino Sánchez e Constantino Gómez o 16 e 17 de febreiro de 1937, foi condenado a morte. Foille conmutada a pena na Semana Santa de 1937.El Diario de Pontevedra, 27-3-1937, p. 2. Estivo preso no Sanatorio Penitenciario de Segovia, de onde saíu en liberdade condicional en novembro de 1943.BOE, 28-12-1943, p. 2304. Marchou á Arxentina a finais de 1945.

 Notas 

Categoría:Profesores de España
Categoría:Represaliados polo franquismo
Categoría:Exiliados do franquismo
Categoría:Nados en Castelló de la Plana
Categoría:Nados en 1915
Categoría:Finados en ano descoñecido